kardosdrur/scandi-wiki huggingface dataset:
Einar Sørensen

Einar Sørensen (6. februar 1914 – 20. september 1945 i København) med dæknavnet Leif, var en ung politibetjent og modstandsmand fra Aarhus.

Einar Sørensen deltog i det hemmelige modstandsarbejde i Aarhus og likviderede i 1944 bl.a. den berygtede stikker, kioskejer Karl Vilhelm Gustav Jeger. Han måttet en tid søge tilflugt i Sverige, men rejste tilbage til Jylland og blev leder af en af likvidationsgrupperne. Men efter befrielsen blev han ramt af sorgen over de faldne kammerater og stod ikke den mistænkeliggørelse igennem, som fra visse kredse blev rettet mod modstandsbevægelsen. F.eks. Hartvig Frischs udtalelser i radioen 25. august 1945 om, at likvidationen af stikkere var "slet og ret mord", slog ham ud. Han blev efter krigen udnævnt til kriminalbetjent i København og forrettede tjeneste i politikredsen Nordre Birk fra 1. august 1945. Familien - hans kone og deres lille datter - havde han efterladt i Aarhus.

20. september 1945 var Einar Sørensen indkaldt til et møde hos lederen af Rigspolitiets Rejseafdeling, Otto Himmelstrup. Dagen før havde Himmelstrup været i kontakt med en aarhusiansk far, som mente, at hans søn kort før befrielsen var blevet likvideret uden grund af den jyske L-gruppe. Faren var overbevist om, at det var Leif, der havde skudt den 17-årige dreng. Det står i dag ikke klart, om Einar Sørensen nåede at deltage i mødet hos Himmelstrup, inden han samme dag i sin tjenestevogn kørte ud ad landevejen mod Frederiksdal, parkerede bilen og tog sit eget liv ved at skyde sig.

Biografier 
 Poul Borchsenius, Bogen om Leif, 1946.

Kilder 
 Einar Sørensen i Modstandsdatabasen 

Modstandsfolk fra Danmark
Danskere i 1900-tallet
Personer fra Aarhus
Personer der har begået selvmord
Politifolk fra Danmark
Støberiet

Støberiet er et kulturhus og spillested beliggende på Blågårds Plads på Nørrebro i København. Huset beskriver sig selv som en mangfoldig kulturel smeltedigel med musik, teater, film, debat og samvær, og inkluderer en café med WiFi, dagens aviser, hjemmebagt kage og drikkevarer. Der er fast fredagsbar med div. temaer – i maj 2010 f.eks. med elektronisk musik, poetry slam og kunst-fernisering. Herudover afholdes der "folkekøkken" hver onsdag med prisvenlige hhv. vegetariske retter og halal-efterlevende kødretter. Rent spillestedsmæssigt har der været afholdt mange koncerter af hovedsagelig subkulturel art i Støberiet; Punk, undergrunds hip-hop, reggae/sound system, undergrunds-electronica etc.

Eksterne kilder/henvisninger 
 Støberiet på MySpace
 Støberiet hjemmeside 

Kulturcentre i Danmark
Spillesteder i København
Nørrebro
Mesterholdenes Europa Cup i håndbold 1965-66 (mænd)

Mesterholdenes Europa Cup i håndbold 1965-66 var den syvende udgave af Mesterholdenes Europa Cup i håndbold for mænd. Turneringen havde deltagelse af 19 klubhold, der var blevet nationale mestre sæsonen forinden. Siden sidste sæson var turneringsformatet blev ændret, således at opgørene i 1/8- og 1/16-finalerne nu også blev afgjort over to kampe (ude og hjemme).

Turneringen blev vundet af SC DHfK Leipzig fra Østtyskland, som i finalen i Paris besejrede Budapest Honvéd fra Ungarn med 16-14. Det var første gang at et østtysk hold vandt turneringen.

Danmarks repræsentant i turneringen var Aarhus KFUM, som tabte i semifinalen til Budapest Honvéd med 37-41 efter to kampe.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Paris, Frankrig.

Kilder / eksterne henvisninger 
 World Handball Archive – Men Handball European Champions Cup 1966

Noter 

1965-66 (mænd)
Håndbold i 1965
Håndbold i 1966
StormGeo

StormGeo (tidligere Storm Weather Center) er en norsk privatejet vejrtjenesteleverandør, grundlagt i 1997. Virksomheden er vejrleverandør i Skandinavien og Nordsøregionen med aktiviteter over hele verden inden for vedvarende energi, offshore og mediebranchen. StormGeo har kontorer i Norge, Sverige, Danmark og Storbritannien. Hovedkvarteret er placeret i Bergen, Norge.

Eksterne linker 
 StormGeo's hjemmeside
 Storm.no – Norsk vejr portal
 Storm247 – International vejr portal

Virksomheder fra Norge
Meteorologi
Etableret i 1997
Hotel Savoy i Łódź

Hotel Savoy er et berømt hotel i Łódź ved Romuald Traugutts gade 6. Med sine otte etager var hotellet i sin tid den højeste bygning i byen.

Hotellet blev bygget ved den datidige Krótka-gaden af den wienerske finansmand Salomon Ringer efter tegninger af Stefan Lemmene. Opførslen blev til at begynde med realiseret af Cynamon fra Warszawa, og senere af Goldstein fra Katowice. Hotellet stod færdig i 1911. Dets højde blev yderligere markeret af den smalle Krótka-gade og kontrasten med de andre, meget lavere bygninger ved gaden.

Efter anden verdenskrig blev hotellet overtaget af staten, og i årtiernes løb blev hotelinteriøret ombygget flere gange. Efter nye renovationer i 1990'erne fik det imidlertid sin gamle karakter tilbage. I 1991 fik hotelrestauranten prisen for årets bedste interiør.

Hotelbygningens facade er hovedsagelig flad og enkel, men man kan også finde karnapvinduer på siderne, små balkoner og dekorative detaljer. I første og anden etage findes store glasvinduer og et smukt cirkulært vindue omkranset af to stiliserede påfugle i metal.

Hotellet befinder sig i nærheden af Piotrkowska-gaden og Hotel Grand, hvis nordlige facade ligger ved samme gade som Savoy.

Bygninger, konstruktioner og anlæg i Łódź
Hoteller i Polen
Mesterholdenes Europa Cup i håndbold 1966-67 (mænd)

Mesterholdenes Europa Cup i håndbold 1966–67 var den ottende udgave af Mesterholdenes Europa Cup i håndbold for mænd. Turneringen havde deltagelse af 21 klubhold, der var blevet nationale mestre sæsonen forinden. Turneringen blev afviklet som en cupturnering, hvor opgørende til og med semifinalerne blev afgjort over to kampe (ude og hjemme), mens finalen blev afgjort i én kamp.

Turneringen blev vundet af VfL Gummersbach fra Vesttyskland, som i finalen i Dortmund besejrede Dukla Praha fra Tjekkoslovakiet med 17-13. Det var første gang at VfL Gummersbach vandt turneringen.

Danmarks repræsentant i turneringen var HG, som tabte i kvartfinalen til Dinamo Bucuresti med 37-40 efter to kampe.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Dortmund, Vesttyskland.

Kilder / eksterne henvisninger 
 World Handball Archive – Men Handball European Champions Cup 1967

1966-67 (mænd)
Håndbold i 1966
Håndbold i 1967
Babaiyya

Bābā'īyya (Tyrkisk: Babaîlik) var en heterodoks shiitisk sufi-orden og -bevægelse fra 1200-tallet, som menes at være opkaldt efter bevægelsens leder Bābā Ilyās. Bābā'īyya-tilhængerne var efterfølgere af wafā'īyya-ordenen.

Der eksisterer ikke særlig mange oplysninger om bābā'īyya-tilhængerne. Men det vides at bevægelsen havde mange tilhængere i Lilleasien. Det vides også at bābā'ī-tilhængerne var iført røde hovedbeklædninger (som de senere qizilbāsh'er), sort tøj og sandaler. Bevægelsen blev spredt fra Kafarsūd-området ved den syriske grænse, hvor Bābā Ilyās' apostel (halife) Bābā Ishāk kom fra. Herfra fortsatte Bābā Ishāk med at prædike for folk både syd for det østlige Taurus, men også i Amasya-området og derefter i alle de mellemliggende og omgivende områder.

Ifølge historikeren Fuad Köprülü havde bābā'īyya-bevægelsen også en tilknytning til Hājī Bektāsh, hvis bror siges at have deltaget i bābā'īyya-oprøret i 1240. Der er også spekulationer om, i hvor høj grad Karāmān-styret i det sydlige Anatolien havde en forbindelse til bābā'īyya-bevægelsen. For ifølge adskillige kilder, var Karāmān-dynastiets fader, Nūr al-Dīn Sūfī en af Bābā Ilyās' tilhængere. Ifølge historikeren Ibn Bībī er det netop derfor, at Nūr al-Dīn fik tilnavnet Sūfī.

På mininum ét sted på bygningerne i Hājī Bektāsh's mausoleum finder man også Suleimān-stjernen (Mühr-ü Süleyman), som var hovedmotivet i Karāmān-dynastiets flag, hvilket godt kan virke bekræftende på en mulig relation mellem Hājī Bektāsh, bābā'īyya-ordenen og Karāmān-dynastiet.

Ledet af Bābā Ilyās og hans apostel Bābā Ishāk, gjorde bābā'īyya-bevægelsen i 1240 oprør mod den seljukiske sultan Kaykhusraw II. Efter et kæmpe slag på Malya-sletten ved Kırşehir, blev oprøret brutalt slået ned og både Bābā Ilyās og Bābā İshak blev efterfølgende henrettet.

I 1277 gjorde Karāmān-dynastiet oprør (Djimrī-oprøret) mod Kaykhusraw III, hvilket ifølge Ahmet Yaşar Ocak oftest anses for at være en fortsættelse af af Bābā'ī-oprøret i 1240.

Referencer 

Alevisme
Sufisme
Michel Vorm

Michel Vorm (født 20. oktober 1983 i IJsselstein) er en hollandsk fodboldspiller, der spiller som målmand hos Premier League-klubben Tottenham. Han har spillet for klubben siden sommeren 2014.

Vorm har tidligere repræsenteret FC Utrecht og FC Den Bosch i hjemlandet, samt Swansea City A.F.C.

Landshold 
Vorm står (pr. 11. oktober 2013) noteret for 14 kampe for Hollands landshold, som han debuterede for den 5. september 2009 i en venskabskamp mod Japan. Han var en del af den hollandske trup til både VM i 2010, EM i 2012 og VM i 2014.

Eksterne henvisninger 

 Michel Vorm på weltfussball.de 
 Michel Vorm på transfermarkt.de 

Fodboldspillere fra Holland
Fodboldspillere fra FC Utrecht
Fodboldspillere fra Swansea City A.F.C.
Fodboldspillere fra Tottenham Hotspur F.C.
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Sander Boschker

Sander Boschker (født 20. oktober 1970 i Lichtenvoorde, Holland) er en tidligere hollandsk fodboldspiller, der spillede som målmand senest hos FC Twente. Han har, kun afbrudt af en enkelt sæson hos Ajax Amsterdam, spillet for Twente hele sin seniorkarriere, startende helt tilbage i 1989.

Boschker blev i 2004 hollandsk mester med Ajax, og vandt i 2010 samme titel med Twente. I 2001 var han desuden med til at vinde den hollandske pokalturnering.

Landshold 
Boschker har  optrådt én gang for Hollands landshold. Ikke desto mindre var han med i landets trup til VM i 2010 i Sydafrika.

Titler 

Æresdivisionen
 2004 med Ajax Amsterdam
 2010 med FC Twente

KNVB Cup
 2001 med FC Twente

Eksterne henvisninger 
 Weltfussball.de spillerinfo
 Transfermarkt.de spillerinfo

Fodboldspillere fra Holland
Deltagere ved verdensmesterskabet i fodbold 2010
Fodboldspillere fra FC Twente
Fodboldspillere fra AFC Ajax
Leonard Hayflick

Leonard Hayflick er en amerikansk alderdomsforsker der mest er kendt for at have identificeret en grænse for cellers evne til at dele sig. Grænsen, der er kendt som Hayflickgrænsen, fastslår at en celle kan dele sig omkring 50 gange, hvorefter den har opbrugt sin kapacitet og dør. Det har senere vist sig at hayflickgrænsen ikke gælder for alle celler. Således kan cancerceller dele sig uendelig mange gange, og den mekanisme der forvandler en rask celle til en cancercelle, eliminerer samtidig den mekanisme der begrænser cellens mulighed for at dele sig. Også encellede organismer kan dele sig uendeligt, og har faktisk denne evne som deres formeringsredskab, der sikrer dem overlevelse gennem mangfoldiggørelse.

Videnskabsfolk fra USA
Linda Fiorentino

Clorinda "Linda" Fiorentino (født 9. marts 1958) er en amerikansk skuespillerinde. Hun er kendt for sine roller i film som Dogma, Vision Quest, Men in Black, Efter fyraften og The Last Seduction.

Liv og karriere 
Fiorentino blev født i Philadelphia, Pennsylvania. Fiorentino har italiensk-amerikansk katolsk baggrund. Hun dimitterede fra Washington Township High School i Sewell, New Jersey og er afgangselev fra Rosemont College i forstæderne til Philadelphia. Hun har studeret fotografi siden 1987 på International Center of Photography i New York City. 

Hun var gift med direktør John Byrum for en tid, men de blev skilt i 1993. Hun er stadig meget tæt på Byrums børn. Hun opholder sig typisk i Westport, Connecticut eller New York City.

Fiorentino fik sin første professionelle rolle i 1985, da hun medvirkede i Vision Quest.

Hun arbejdede senere sammen med instruktøren John Dahl i filmen Unforgettable. Hendes medspiller fra Gotcha!, Anthony Edwards, har også instrueret hende i en af hans film.

Filmografi 
 Vision Quest (1985) – Carla
 Gotcha! (1985) – Sasha
 Efter fyraften (1985) – Kiki Bridges
 Wildfire (1988) – Kay
 The Moderns (1988) – Rachel
 Strangers (1991) – Helen
 Shout (1991) – Molly
 Queens Logic (1991)
 Chain of Desire (1992) – Alma D'Angeli
 Beyond the Law (1992) – Renee Jason
 The Last Seduction (1994) – Bridget Gregory/Wendy Kroy
 The Desperate Trail (1994) – Sarah O'Rourke
 Jade (1995) – Trina Gavin
 Unforgettable (1996) – Dr. Martha Briggs
 Larger than Life (1996) – Terry Bonura
 Men in Black (1997) – Dr Laurel Weaver/"L"
 Body Count (1998) – Natalie
 Dogma (1999) – Bethany Sloane
 Ordinary Decent Criminal (2000) – Christine Lynch
 What Planet Are You From? (2000) – Helen Gordon
 Where the Money Is (2000) – Carol MacKay
 Liberty Stands Still (2002) – Liberty Wallace
 Once More with Feeling (2009) – Lydia

Referencer

Eksterne henvisninger 
 

Skuespillere fra Pennsylvania
Personer fra Philadelphia
Karl Lehmann (jurist)

Karl Lehmann (født 11. oktober 1858 i Tuchel, død 5. april 1918 i Bonn) var en tysk retslærd.

Lehmann blev Dr. jur. 1882, 1885 privatdocent i Berlin, 1888 professor ord. i Rostock, 1911 i Göttingen. Som retshistoriker udgik Lehmann fra Konrad Maurers skole; uden at nå sin modstander von Amira i betydning bidrog han ved en række arbejder væsentlig til fremme af studiet af
nordisk Retshistorie.

Lehmanns doktorafhandling Verlobung und Hochzeit nach den nordgermanischen Rechten des fruheren Mittelalters (1882) efterfulgtes af Die Njálssage insbesondere in ihren juristischen Bestandtheilen — sammen med Hans Schnorr von Carolsfeld — (1883, med forord af Maurer), der på forskellige punkter mødte modsigelse, af blandt andre Finnur Jónsson, Der Konigsfriede der Nordgermanen (1886), Abhandlungen zur germanischen, ins-besondere nordischen Rechtsgeschichte (I—III, 1888), Die Rigspula (1904), ''Zum altnordischen Kries- und Beuterecht« (1913) og andre.

Af L.s øvrige retshistoriske Værker skal fremhæves hans Udg. af Leges Alamannorum (i
Monumenta Germaniæ, V, 1888), »Die Entstehung der Libri feudorum« (1891), Consuetudines
Feu-dorum (Libri feudorum, jus feudale Langabar-dorum) I, Compilatio antiqua (1892), »Das
lan-gobardische Lehnrecht« (1896), »Rezeptionen germanischer Rechte« (1905) foruden en
Mængde Afh. og Art. i retsvidenskabelige og filologiske Tidsskr og Samleværker. Af ringere Værd
er L.s Bidrag til den retshistoriske Bibliografi. Det historiske Element gjorde sig ogsaa
gældende i L.s rige handelsretlige Forfatterskab. »Die geschichtliche Entwicklung des Aktien-
reehts bis zum Code de Commerce« (1895), »Das Becht der Aktiengesellschaften« (I, 1898,
II, 1904), »Lehrbuch des Handelsrechts« (1907, 2. Udg. 1913), »Deutsches Handelsrecht« (I—
II, 1909, ny Udg. ved Heinrich Hoeniger, I, 1921) o. a. Med V. Ring udgav L. en
Kommentar til »Das Handelsgesetzbuch« (I, 1899, II, 1901, 2. Opl. 1914), med Otto Schreiber 9.
Opl. af Emil Friedbergs »Die Handelsgesetz-gebung des deutschen Reiches« (1912); han var
Medarbejder ved Kæmpeværket »Die Handels-gesetze des Erdballs«, og efter L. Goldschmidts
Død 1897 ledede han dennes toneangivende »Zeitschrift fur das Gesamte Handelsrecht
und Konkursrecht«. Under 1. Verdenskrig udsendte L. »Der Krieg und die Bestrebungen
auf Vereinheitlichung des Privatrechts« (1915). L. var Medlem af Videnskabsselskabet i Kria.

Jurister fra Tyskland
Retshistorikere fra Tyskland
Ansatte ved Rostocks Universitet
Ansatte ved Göttingens Universitet
Shaoguan

Shaoguan (kinesisk: 韶关; pinyin: Sháoguān) er en kinesisk by på præfekturniveau inde i landet i den nordlige del af provinsen Guangdong i Kina. Befolkningen inden for bygrænserne anslås (2004) til 529.000, men hele præfekturet på 18.380 km² har ca. 3,15 millioner indbyggere. Selve byen hed tidligere Shaozhou.

Centralt i selve byen Shaoguan står Fengcaitårnet, som blev bygget under Ming-dynastiet. Syd for tårnet, i modsat ende af en gågade, ligger Dajianklosteret som stammer fra år 660.

Nær Shaoguan, i distriktet Qujiang, er byen Maba, kendt for fundet af Mabamanden, «Kinas neandertaler». Nær ved er Nanhua-templet, som skal have vært zenbuddhismens vugge omkring år 700 e.Kr. Shaogangs store jern- og stålværk ligger også nær Maba.

I 1589 kom den kendte italienske missionær Matteo Ricci til Shaozhou og byggede en kirke i kinesisk arkitektonisk stil; Den finnes ikke længere.

Administrative enheder 

Shaoguan består af tre bydistrikter, fire amter, et autonomt amt og to byamter:
 Bydistriktet Zhenjiang (浈江区), 523 km², 360.000 indbyggere, sæde for præfekturregeringen;
 Bydistriktet Wujiang (武江区), 682 km², 230.000 indbyggere;
 Bydistriktet Qujiang (曲江区), 1.651 km², 300.000 indbyggere;
 Amtet Shixing (始兴县), 2.174 km², 240.000 indbyggere;
 Amtet Renhua (仁化县), 2.223 km², 220.000 indbyggere;
 Amtet Wengyuan (翁源县), 2.234 km², 380.000 indbyggere;
 Amtet Xinfeng (新丰县), 2.016 km², 240.000 indbyggere;
 Det autonome amt Ruyuan Yao (乳源瑶族自治县), 2.125 km², 200.000 indbyggere;
 Byamtet Lechang (乐昌市), 2.391 km², 520.000 indbyggere;
 Byamtet Nanxiong (南雄市), 2.361 km², 460.000 indbyggere.

Trafik

Jernbane 
Jingguangbanen, som er toglinjen mellem Beijing i nord og Guangzhou i syd, har stoppested her. Denne stærkt trafikerede jernbanelinje passerer blandt andet også Shijiazhuang, Handan, Zhengzhou, Wuhan og Changsha.

Vej 
Kinas rigsvej 106 går gennem området. Den løber fra Beijing og passerer blandt andet Hengshui, Kaifeng, Ezhou og Shaoguan på sin vej ned til Guangzhou i Sydkina.

Kinas rigsvej 323 går gennem området. Den begynder i Ruijin i provinsen Jiangxi og fører gennem Guangdong og Guangxi og ender i Lincang i Yunnan, på grænsen til Burma.

Eksterne kilder/henvisninger 

Bypræfekturer i Guangdong
Lades Kælder

Lades Kælder eller bare "Lades" var et spillested på Strøget i København (Kattesundet 6), der dækkede stort set alle musikalske genrer – alt fra rock og indie over punk og metal til hip-hop og electronica. Der præsenteredes 2-3 live-bands hver dag året rundt. Dette var ret unikt for et dansk spillested i 2010'erne, og gav et stort og varieret udbud af musikalske oplevelser fra danske og udenlandske kunstnere til musikglade københavnere.

Det eneste krav Lades stillede til de optrædende bands var, at de havde deres hovedfokus på egne originale kompositioner. Dvs. man fandt ingen rene coverbands på Lades Kælder. På denne måde spillede Lades en større rolle i støtten til vækstlaget i dansk musik, som jo er derfra morgendagens stjerner skal hentes. Mange senere kendte musikere har gennem tiden spillet på Lades.

Lades Kælder lukkede 1. december 2010 efter at have fungeret som vækstlagsfremmende spillested i 25 år pga. det urentable i, at drive et spillested uden væsentlige offentlige/kommunale kulturmidler i 2010'erne.

I februar 2011 blev det offentliggjort, at spillestedet ville genåbne i Kødboderne under det nye navn "KB18" den 3. marts 2011.

Historie 
Stedet blev i midten af 1970'erne overtaget af Steen Lade, der havde planer om at lave en spiserestaurant. Dette blev dog ikke til noget, og i stedet udviklede Lades sig til en bar. 
Omkring 1980 startede livemusikken – i første omgang blot med "en mand og hans guitar" og lidt senere i 1980'erne med regulære bands. Men så bookede man ved en tilfældighed bandet, B-Joe, som  kom til at tegne Lades Kælder mange år frem  med deres egne sange. Stilen var pop/blues/rock. Bandet er en trio og de spillede mere end 1000 jobs i Lades Kælder.  
I slutningen af 1990'erne overtog Peter Johns stedet, og helt frem til lukningen i 2010 var Lades Kælder en del af ruten for nye originalbands på vej frem på musikscenen.

Eksterne henvisninger 
 KB18 website (det nye Lades i Kødbyens webside) 
 Artikel i Politiken om genåbningen af Lades i Kødboderne
 Lades webside med månedsprogram, info etc. 

Spillesteder i København
Ophørt i 2010
Indre By (København)
Nanna Koppel

Nanna Finding Koppel (født 5. august 1996) er en dansk børneskuespiller, som har været med i Karla-filmene: Karla og Katrine og Karla og Jonas. I filmene spiller hun Karlas bedste veninde Katrine.

Film 
 Hemmeligheden, 2012
 Karla og Jonas, 2010
 Karla og Katrine, 2009
 Pusling, 2008
 Herrens Veje, 2017

Se også 
 Koppel-slægten med tyske aner

Eksterne henvisninger 
 

Børneskuespillere fra Danmark
Nanna
Personer fra Valby
Humlesneglebælg

 
Humlesneglebælg (Medicago lupulina), også skrevet humle-sneglebælg, er en nedliggende, 10-30 cm lang urt, der vokser vildt på f.eks. overdrev og i vejkanter. Den anvendes i landbruget som grøngødning og til ukrudtsbekæmpelse.

Beskrivelse 
Humlesneglebælg er en én- eller toårig, urteagtig plante med en nedliggende vækst. Stænglerne er forgrenede, svagt kantede og næsten hårløse. Bladene er spredtstillede og trekoblede med omvendt ægformede småblade. Bladranden er fint tandet og oversiden er græsgrøn, mens undersiden er lysegrøn. Blomstringen foregår i juni-september, og man finder blomsterne 20-30 sammen i tætte hoveder fra bladhjørnerne. De enkelte blomster er små, uregelmæssige og 5-tallige med gule kronblade. Frugten er en bælg, som er snoet tæt sammen, næsten en hel omgang.

Rodsystemet består af en snoet og dybtgående pælerod med mange siderødder. Planten er afhængig af samliv med kvælstofsamlende knoldbakterier af slægten Rhizobium.

Højde x bredde og årlig tilvækst: 0,25 x 0,75 m (25 x 75 cm/år).

Voksested 

Humlesneglebælg er udbredt i Nordafrika, Mellemøsten, Kaukasus, Centralasien, på det indiske subkontinent, i Østasien og i det mest af Europa. Arten er knyttet til let skyggede voksesteder med veldrænet, varm jord. I Danmark findes arten overalt på overdrev og skrænter, i grusgrave og langsvejene.

På Møns Klint findes græsningsarealer over kalkbund. Her vokser arten sammen med bl.a. hjertegræs, hundegræs, alm. knopurt, alm. pimpinelle, dueskabiose, dunet vejbred, enghavre, gul rundbælg, gul snerre, hulkravet kodriver, håret høgeurt, knoldet mjødurt, liden klokke, nikkende limurt, rød svingel og smalbladet klokke,

Anvendelse 
Humlesneglebælg er en plante der bruges som dækafgrøde, dvs. som grøngødning og til ukrudtsbekæmpelse.

Henvisning

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Nytteplanter
Gule blomster
Tørketålende planter
Haddy N'jie

Haddy Jatou N'jie (født 25. juni 1979 i Oslo) er en norsk sanger, singer-songwriter og journalist. Hendes far er gambiansk, og hendes mor er norsk. Hun voksede op i Kolbotn nær Oslo, og er den ældste af fem søskende.

N'jie har arbejdet som journalist for Dagsrevyen og skribent for Dagbladet. Hun var vært ved Eurovision Song Contest 2010 i Oslo, sammen med Erik Solbakken og Nadia Hasnaoui.

Eksterne henvisninger 
 

Tv-værter fra Norge
Sangere fra Norge
Journalister fra Norge
Singer-songwritere fra Norge
Personer fra Oslo
Norsksprogede forfattere fra Norge
Værter ved Eurovision Song Contest